﻿ One.com.mt jinsab infurmat li għall-ħabta tal-4:00 ta' waranofsinhar, raġel ta' nazzjonalità Serbjana waqa' għoli ta' madwar sular. L-inċident seħħ f'Telgħet San Ġiljan, f'San Ġiljan. Fuq il-post issejħet l-assistenza ta' membri tal-Protezzjoni Ċivili u tim mediku mill-isptar Mater Dei. Il-kundizzjoni tar-raġel għadha mhux magħrufa. L-investigazzjonijiet tal-Pulizija dwar dan il-każ għadhom għaddejjin.